นิกเกอิปิดเช้าพุ่ง 988.12 จุด รับมุมมองบวกศก.จีน
นิกเกอิปิดเช้าพุ่ง 988.12 จุด รับมุมมองบวกศก.จีน
9 ก.ย. 2558

ดัชนีนิกเกอิตลาดหุ้นโตเกียวปิดภาคเช้าทะยานขึ้นในวันนี้ โดยดัชนีนิกเกอิปิดภาคเช้าพุ่ง 988.12 จุด หรือ 5.67% แตะที่ 18,415.20 จุด หลังจากตลาดหุ้นสหรัฐและยุโรปพุ่งขึ้นอย่างมากเมื่อคืนนี้ และกระแสคาดการณ์เกี่ยวกับการปฏิรูปทางการเงินของจีนได้กระตุ้นให้ตลาดดีดตัวขึ้นหลังจากร่วงลงอย่างหนักในช่วงที่ผ่านมา
ตลาดมีมุมมองบวกว่าทางการจีนจะใช้มาตรการเพิ่มเติมเพื่อสร้างเสถียรภาพแก่เศรษฐกิจและตลาดหุ้นในประเทศ หลังจากที่มีข่าวว่าคณะกรรมการกำกับหลักทรัพย์และตลาดหลักทรัพย์ของจีน (CSRC) เตรียมที่จะเดินหน้าการปฏิรูป ปรับปรุงกรอบการทำงานด้านกฎหมาย และยกระดับการกำกับดูแลตลาด โดยอาจจะใช้กลไกต่างๆ เช่น ระบบ circuit breaker สำหรับดัชนีหุ้น เพื่อป้องกันไม่ให้เกิดความผันผวนอย่างผิดปกติ